**ΚΛΑΣΙΚΗ ΙΣΠΑΝΙΑ & ΜΑΓΙΟΡΚΑ**

***«Φαντασμαγορική Κλασική Ισπανία & Δώρο η εκδρομή στην Μαγιόρκα»***

**06, 20/07 & 03, 17/08 – 7 ΗΜΕΡΕΣ**

**Βαρκλεώνη(2)– Figueres/Girona – Μαγιόρκα – Βαλένθια(1) – Μαδρίτη(3) – Τολέδο – (Σεγκόβια)**

***«Ένα ταξίδι γεμάτο πάθος, ιστορία και πολιτισμό»***

***Ζήστε τη μαγεία της Ισπανίας μέσα από ένα ταξίδι που συνδυάζει τη βασιλική Μαδρίτη, τη μεσαιωνική Τολέδο, τη σύγχρονη Βαλένθια και τη ζωντανή Βαρκελώνη. Από τα εντυπωσιακά παλάτια και τις ιστορικές συνοικίες μέχρι την avant-garde αρχιτεκτονική και τις μεσογειακές γεύσεις, αυτή η εκδρομή υπόσχεται μοναδικές εμπειρίες και αξέχαστες εικόνες!***

**Λίγα λόγια για το ταξίδι μας :**

* **Απευθείας** πτήσεις με την **Aegean Airlines**
* **Διαμονή**  σε **επιλεγμένα** **ξενοδοχεία 4\*** με **πλούσιο πρωινό**
* **Δώρο η εκδρομή** στην **Μαγιόρκα (με εσωτερική πτήση)**
* **Δώρο η εκδρομή στις Girona/Figueres**
* **Δώρο η εκδρομή στο Τολέδο**
* Έμπειρος ξεναγός – αρχηγός με ειδικότητα στην Ισπανία

**1η Μέρα | Θεσσαλονίκη – Βαρκελώνη μέσω Αθηνών.**

Συγκέντρωση νωρίς το πρωί στο αεροδρόμιο ‘’Μακεδονία’’ για την πτήση μας για Μαδρίτη Άφιξη στην Πρωτεύουσα της Καταλονίας και αρχίζουμε με την ξενάγηση της πόλης . Η ξενάγηση θα ξεκινήσει από το ιστορικό της κέντρο, την γοτθική συνοικία, γνωστή ως Barrio Gotico, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Συνεχίζουμε με την πλατεία Isidre Nonel και τον εντυπωσιακό τοίχο που είναι διακοσμημένος με 4.000 κεραμικά πλακάκια τα οποία έχουν τυπωμένα επάνω τους φωτογραφίες. Όλα μαζί τα πλακάκια δημιουργούν μια μεγαλύτερη εικόνα που όταν την βλέπεις από μακριά σχηματίζουν ένα μοναδικό μωσαϊκό φιλί. «Ο κόσμος αρχίζει με κάθε φιλί» είναι το σύνθημα που αναγράφεται στην πλακέτα του έργου και δημιουργήθηκε με αφορμή την 300η επέτειο από την απελευθέρωση της πόλης. Συνεχίζουμε στον εμπορικό δρόμο Porta del Angel για να καταλήξουμε στην μεγαλύτερη και εμπορικότερη πλατεία – την Plaza Cataluna – και θα φθάσουμε τελικά στον πασίγνωστο πεζόδρομο Las Ramblas, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Συνεχίζοντας στην Ramblas, θα δούμε την βρύση καναλέτας (Rambla Canaletes), η οποία φημίζεται για το σιντριβάνι με το οικόσημο της Καταλονίας. Ο μύθος λέει ότι κάποιος που έχει δοκιμάσει λίγο νερό από αυτό θα επιστρέψει σίγουρα εδώ. Εδώ είναι επίσης το σημείο συνάντησης των οπαδών της πιο επιτυχημένης ομάδας του 21ου αιώνα, της Μπαρτσελόνα. Περπατώντας, και περίπου στην μέση της La Ramblas θα δούμε την Plaza Real, μια κλασσική αρχοντική πλατείa, όπου μπορείτε να απολαύσετε τον καφέ σας. Στη συνέχεια θα επισκεφτούμε το περίφημο Parque Guel (εισιτήρια εξ’ιδίων), έργο του Antonio Gaudi, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της UNESCO.

**2η Μέρα | Βαρκελώνη –Χιρόνα - Φιγκέρες / Μουσείο Νταλί.**

Πρωινό και ξεκινάμε την εκδρομή μας σε Χιρόνα – Φιγκέρες και Μουσείο Νταλί. Η σημερινή ολοήμερη ξενάγησή θα ξεκινήσει με το Φιγκέρες (Figueres), την πόλη του Σαλβαδόρ Νταλί. Στο μουσείο του (εισιτήρια εξ’ιδίων) θα δούμε την

μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε ο πολυτάλαντος ζωγράφος. Συνεχίζουμε για την Τζιρόνα (Girona), μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες – οι Εβραίοι της Ισπανίας. Επιστροφή αργά το απόγευμα στην Βαρκελώνη. Διανυκτέρευση.

**3η Μέρα |Βαρκελώνη – Εκδρομή στην Πάλμα ντε Μαγιόρκα *«Μεσογειακή γοητεία και ισπανικό ταμπεραμέντο»* - Ξενάγηση πόλης – Βαλένθια**

Πρωινό και μεταφορά στο αεροδρόμιο για την πτήση μας προς Μαγιόρκα. Άφιξη και περιήγηση πόλης στο «Νησί του φωτός» με τις 300 μέρες ηλιοφάνειας ετησίως – και τις περίπου 180 παραλίες με τα τυρκουάζ αστραφτερά νερά, τόσο διάφανα που νομίζεις ότι οι βάρκες επιπλέουν στον αέρα, κολπίσκοι με κρυφές σπηλιές, γραφικοί φάροι με ατέλειωτη θέα και αξέχαστα ηλιοβασιλέματα. Η Μαγιόρκα με τη συναρπαστική εναλλαγή τοπίων, γοητεύει με την ξεχωριστή της ταυτότητα, πολιτισμό, αρχιτεκτονική και έθιμα.Μεταφορά στο αεροδρόμιο για την πτήση μας για Βαλένθια. Άφιξη και μεταφορά στο ξενοδοχείο για παραλαβή των δωματίων*. (οι αποσκευές σας έχουν ήδη φτάσει στο ξενοδοχείο με το λεωφορείο της εκδρομής σας)*

**4η Μέρα | Βαλένθια – Ξενάγηση πόλης – Μαδρίτη**  **«στη πόλη του ήλιου , της τέχνης και της γαστρονομίας»**

Πρωινό και αναχωρούμε για την Βαλένθια την Πρωτεύουσα του Λεβάντε, όπως λέγεται στα Ισπανικά η ανατολική πλευρά της Ισπανίας. Άφιξη και η ξενάγησή μας ξεκινά από την ιστορική Παλιά Πόλη, όπου θα θαυμάσουμε τον Καθεδρικό Ναό με το Άγιο Δισκοπότηρο και τη διάσημη πλατεία Plaza de la Virgen. Θα περάσουμε από τη Lonja de la Seda, το μνημειώδες Χρηματιστήριο του 15ου αιώνα, και την πολύχρωμη Κεντρική Αγορά. Στη συνέχεια, θα ανακαλύψουμε τη σύγχρονη πλευρά της πόλης με επίσκεψη στην Πόλη των Τεχνών και των Επιστημών, ένα εντυπωσιακό αρχιτεκτονικό σύμπλεγμα σχεδιασμένο από τον Σαντιάγο Καλατράβα. Εκεί θα δούμε το ενυδρείο Oceanogràfic, το Μουσείο Επιστημών και το φουτουριστικό L’Hemisfèric. Η ξενάγηση ολοκληρώνεται με μια βόλτα στην παραλιακή ζώνη, όπου θα έχουμε την ευκαιρία να απολαύσουμε την αυθεντική παέγια, το πιο διάσημο πιάτο της πόλης. Μετά την ξενάγηση ακολουθεί η απογευματινή αναχώρηση για την Μαδρίτη

**5η Μέρα | Μαδρίτη – Ξενάγηση πόλης – Ημερήσια εκδρομή στο Τολέδο**

Πρωινό και στη συνέχεια θα ξεκινήσουμε την ξενάγηση μας στην πόλη. Θα δούμε τα εντυπωσιακά μνημεία και τις πλατείες, αρχίζοντας με το κεντρικότατο σημείο της πόλης, την Πουέρτα Ντελ Σολ, όπου βρίσκεται το άγαλμα σύμβολο της πόλης. Θα δούμε επίσης την πλατεία της Θεάς Κυβέλης, την πύλη του Αλκαλά και το πάρκο Ρετίρο. Θα επισκεφθούμε το μοναδικό Μουσείο του Πράδο, στο οποίο στεγάζονται 3.000 πίνακες και μία από τις πιο σημαντικές συλλογές Ισπανών ζωγράφων, και θα απολαύσουμε τα αριστουργήματα μεγάλων δημιουργών όπως Βελάσκεθ, Μουρίλιο, Γκόγια, Ελ Γκρέκο κ.α. Η ξενάγησή ολοκληρώνεται με την επίσκεψη στο Παλάθιο Ρεάλ, το ξακουστό Βσιλικό Παλάτι. Ένα κολοσσιαίο κτίριο ιταλικού μπαρόκ ρυθμού με 2.800 δωμάτια όπου θα θαυμάσουμε μερικά από αυτά. Το απόγευμα ελεύθερος χρόνος. Επισκεφθείτε την Πλάζα Μαγιόρ, την μεγαλοπρεπέστερη πλατεία της πόλης, δοκιμάστε τάπας και χαθείτε στα σαγηνευτικά δρομάκια της. Στη συνέχεια θα αναχωρήσουμε για την “Πόλη των Τριών Πολιτισμών”, το Τολέδο, μία πόλη με σπουδαία ιστορική, καλλιτεχνική και πολιτιστική κληρονομιά. Άφιξη και αμέσως θα περιπλανηθούμε στα στενά δρομάκια της μεσαιωνικής πόλης και θα επισκεφθούμε τον Καθεδρικό Ναό, ένα μοναδικό κτίσμα μεγάλων καλλιτεχνών και μείγμα πολλών αρχιτεκτονικών στυλ καθώς και την εκκλησία του Αγίου Θωμά, ένα τζαμί του 12ου αιώνα, όπου θα θαυμάσουμε το αριστουργηματικό έργο του Ελ Γκρέκο “Η Ταφή του Κόμητα Οργκάθ.” Τελευταία μας στάση το σπίτι, στο οποίο έζησε και μεγαλούργησε ο μεγάλος ζωγράφος Ελ Γκρέκο. Ελεύθερος χρόνος και στην συνέχεια θα αναχωρήσουμε για την Μαδρίτη.

**6η Μέρα | Μαδρίτη – «*Προαιρετική εκδρομή στην Σεγκόβια» «στον κρυμμένο θησαυρό της Ισπανίας»***

Πρωινό και ημέρα ελεύθερη ή ακολουθήστε μας στην προαιρετική εκδρομή στην Σεγκόβια με τηνMεσαιωνική ομορφιά, τα γραφικά στενά και φυσικό κάλλος.Η Σεγόβια, η «πόλη της νίκης» σύμφωνα με την ετυμολογία της, που προέρχεται από τις λέξεις «sego» (νίκη) και «briga» (πόλη), κουβαλάει στους «ώμους» της μια ιστορία χιλιετιών, έχει πολλά πράγματα να προσφέρει όλες τις εποχές του χρόνου. Η πόλη είναι χτισμένη σε ένα βραχώδες ύψωμα με θέα στους ποταμούς Ερέσμα και Κλαμόρες, γεγονός που καθιστά το κλίμα της πιο υγρό. Η περιήγησή σας ξεκινάει με την αποβίβασή σας στην κεντρική πλατεία της Plaza Mayor, η οποία φιλοξενεί μερικά από τα πιο εμβληματικά κτήρια της Σεγόβια, τον Καθεδρικό Ναό και την Εκκλησία του San Miguel. Αμφότερα τα κτήρια είναι γοτθικής τεχνοτροπίας, με τον καθεδρικό όμως να ξεχωρίζει και να εντυπωσιάζει με τα επιβλητικά παράθυρα, τα πανέμορφα βιτρό του και το καμπαναριό που φτάνει σε ύψος τα 88 μ.

Συνεχίζουμε στα ανατολικά, στην οδό που οδηγεί στην Πλατεία Υδραγωγείου (Plaza del Azoguejo), όπου δεσπόζει η μνημειώδης κατασκευή των ρωμαϊκών χρόνων, το οποίο υδροδοτούσε την περιοχή έως τον 19ο αιώνα. Το υδραγωγείο έχει ύψος 28,5 μ., διαθέτει 167 καμάρες και εκτείνεται σε μήκος 818 μέτρων και έχει ανακηρυχθεί -μαζί με την Παλιά Πόλη της Σεγόβια- Μνημείο Παγκόσμιας Κληρονομιάς από την UNESCO. Στη συνέχεια συνεχίζουμε ως την εβραϊκή συνοικία της πόλης. Αν και η εβραϊκή κοινότητα έχει ήδη εγκαταλείψει την πόλη από το 1492, το αποτύπωμά της βρίσκεται στα κτήρια

της συνοικίας, η οποία μεταξύ άλλων φιλοξενούσε πέντε συναγωγές και σχολεία ραβίνων, τα οποία στην πορεία του χρόνου μετατράπηκαν σε χριστιανικές εκκλησίες και διάφορα κτήρια δημόσια χρήσης που αποτέλεσαν αυτό που σήμερα

αποκλήθηκε Νέα Γειτονιά (Barrionuevo). Περπατώντας προς τα δυτικά, θα βρεθείτε ενώπιον του επικής ομορφιάς Αλκάθαρ της Σεγόβια, το βασιλικού παλατιού που κρέμεται θαρρείς από έναν απόκρημνο βράχο και λέγεται ότι είναι το κάστρο από το οποίο ο Ουόλτ Ντίσνεϊ εμπνεύστηκε το παλάτι της Ωραίας Κοιμωμένης. Εκτός της εκπληκτικής ομορφιάς του, το κάστρο προσφέρει μια σύνοψη των πολλαπλών αλλαγών που έχουν επισυμβεί στο σώμα της πόλης, αφού λειτουργούσε επί δύο αιώνες ως φυλακή, κατόπιν έγινε έδρα της βασιλικής σχολής πυροβολικού και σήμερα είναι το βασικό αξιοθέατο της Σεγόβια, με τον ευρύτερο χώρο του να μεταμορφώνεται σε πεδίο υποδοχής ενός φάσματος καλλιτεχνικών δραστηριοτήτων. Επιστροφή στην Μαδρίτη & στο ξενοδοχείο μας.

**7η Μέρα |Μαδρίτη – Πτήση επιστροφής μέσω Αθηνών.**

Πρωινό και θα αναχωρήσουμε για το αεροδρόμιο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Κλασική Ισπανία 7 μέρες** | | | | | | **Αναχωρήσεις: 06.07.25, 20.07.25, 03.08.25, 17.08.25 - Πακέτο εκδρομής** |
| **Ξενοδοχεία**  **06-12.07.25** | | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Βαρκελώνη: Alexander Frontair Congress | 4\* | Πρωινό | 955€ | 799€ | 395€ | Πτήσεις με την Aegean Airlines:  Θεσσαλονίκη - Αθήνα: 06:00-06:50 Αθήνα - Βαρκελώνη: 08:55-11:45 Μαδρίτη - Αθήνα: 12:45-17:10 Αθήνα - Θεσσαλονίκη: 19:45-20:40  Ενδιάμεση πτήση για Μαγιόρκα με την Ryanair:  Βαρκελώνη – Μαγιόρκα:  08:15-09:15  Μαγιόρκα-Βαλένθια:  21:25-22:25 |
| Βαλένθια: Silken Puerta Valencia | 4\* |
| Μαδρίτη:  Agumar | 4\* |
| **Ξενοδοχεία**  **20-26.07.25 &**  **17-23/08/25** | |
| Βαρκελώνη: Alexander Frontair Congress | 4\* |
| Βαλένθια: Silken Puerta Valencia | 4\* |
| Μαδρίτη:  Praga | 4\* |
| **Ξενοδοχεία**  **03-09.08.25** | |
| Βαρκελώνη: Alexander Frontair Congress | 4\* |
| Βαλένθια:  Mas Camarena | 4\* |
| Μαδρίτη:  Praga | 4\* |
| **Στη τιμή περιλαμβάνονται:** Αεροπορικά εισιτήρια Θεσσαλονίκη – Αθήνα – Βαρκελώνη & Μαδρίτη – Αθήνα – Θεσσαλονίκη. Ενδιάμεση πτήση με Ryanair : Βαρκελώνη – Μαγιόρκα – Βαλένθια. Αποσκευή 23kg και χειραποσκευή 8kg. Μεταφορές με πολυτελή λεωφορεία, σύμφωνα με το πρόγραμμα. 2 διανυκτερεύσεις στην Βαρκελώνη. 1 διανυκτέρευση στην Βαλένθια. 3 διανυκτερεύσεις στην Μαδρίτη. Πλούσιο πρωινό καθημερινά. **Δώρο η εσωτερική πτήση για Μαγιόρκα και περιήγηση πόλης.** Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης  **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 255€ (πληρωτέα στο γραφείο) Δημοτικοί φόροι ξενοδοχείων (πληρωτέα στο προορισμό ). Check Points / φόροι εισόδων πόλεων τουριστικού γκρουπ αξίας 30 € (πληρωτέα στον προορισμό ). Προαιρετική εκδρομή Σεγκόβια : 50€ κατ’ άτομο (πληρωτέα στο προορισμό ). Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα | | | | | | |